Lucille Ball
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Lucille Ball var en skuespiller fra USA, og kjent for sitt knallrøde hår, energiske utstråling og komiske talent. Hun ble hedret med en Golden Globe ærespris i 1979, og vant fem Emmy-priser i løpet av sin lange karriere.
Fra debuten i 1934 medvirket Lucille Ball i en lang rekke elleville filmkomedier, men hun ble først og fremst kjent for sine ablegøyer i TV-seriene I Love Lucy (1951–1960), The Lucy Show (1962–1968) og Here's Lucy (1968–1974), som også var populære i Norge. I førstnevnte spilte hun mot sin ektemann i 1940-1960, Desi Arnaz.Ball spilte ellers mot Bob Hope i den kritikerroste The Facts of Life (1960) og mot Henry Fonda i Yours, Mine and Ours (Dine, mine og våre barn, 1968), og hadde tittelrollen i filmmusikalen Mame (1974).Sammen med Desi Arnaz startet Ball selskapet Desilu Productions i 1950. Det var lenge en av USAs største produsenter av TV-show, frem til det ble avviklet i 1984. Les mer i Store norske leksikon film i USA komedie